Muzium Tapak Jugra

Muzium Tapak Jugra (atau Muzium Insitu Jugra) ialah sebuah muzium yang terletak di Kuala Langat, Selangor, Malaysia.

 Sejarah 
Ia asalnya adalah sebuah balai polis yang telah dibina pada tahun 1878 semasa pemerintahan Sultan Abdul Samad ibni Almarhum Tengku Abdullah. Ia dibina oleh pegawai polis British iaitu, Kapten Harry Charles Syers. Ia digunakan untuk menjalankan hukuman mengikut sistem kehakiman British pada ketika itu. Tingkat atas berfungsi sebagai bilik mahkamah manakala tingkat bawah berfungsi sebagai penjara tahanan. Ia juga digunakan sebagai pusat pemerintahan Kesultanan Melayu Selangor di Jugra, sebelum pentabdiran itu berpindah ke Klang pada tahun 1882. Muzium Tapak Jugra telah diwartakan pada tahun 2002.

 Pameran 
Muzium ini mempunyai tiga bilik pameran. Galeri A dan B terletak di tingkat bawah manakala Galeri C terletak di tingkat atas. Selain itu, peralatan penjara, perigi lama dan kesan tapak cari gali arkeologi turut dipamerkan di sini.

 Kemudahan 
Muzium Tapak Jugra mempunyai kemudahan asas seperti tandas, surau serta kemudahan untuk orang kurang upaya.

Waktu pembukaan
Muzium ini dibuka pada Khamis hingga Jumaat dari 10.00 pagi hingga 5.00 petang. Manakala untuk hari minggu dan cuti umum adalah dari jam 10.00 pagi hingga 5.30 petang. Masuk adalah percuma.

 Galeri 

 Lihat juga 
 Senarai muzium di Malaysia

 Rujukan 

 Pautan luar 


Tapak Jugra